Cuneiform Tablet Kt 94/k 742 (AKT 6b 370)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
IŠTAR-lá-ma-sí ù ma-nu-ki-DINGIR i-zi-za-ma KÙ.BABBAR a-na ma-nu-ki-a-šur ú-lá a-na ša ki-ma ma-nu-ki-a-šur šu-uq-lá-ma 20 GÚ SÍG.ḪI.A ù sí-kà-an-LUGAL ša a-na ša-pá-ar-tim ma-nu-ki-a-šur ú-kà-lu ki-ma KÙ.BABBAR ta-ša-qá-lá-ni a-šar ša-pár-tum kà-an-ku ku-nu-ki ma-nu-ki-ì-lí-a lu-dí-ma ù ṭup-pá-am ša 3 ma-na KÙ.BABBAR ú ṣí-ba-tí-šu šé-ṣí-a-ma ṭup-pá-am šu-a-tí ú sí-kà-LUGAL ku-un-kà-ma a-na IŠTAR-lá-ma-sí pí-iq-da ú i-ša-qá-al KÙ.BABBAR ki-ma ša-áp-tum i-a-tù-ni ší-be šu-uk-na ù ša-áp-tám a-na ša-lim-wa-ar-dí ù ma-nu-ki-ì-lí-a sà-ni-qá-ma ma-lá ša-áp-tám i-za-ku-a-ni ší-bé-e šu-uk-na-šu-nu-tí ki-ma ša-áp-tum ú 7 ANŠE.ḪI.A ša en-um-a-šur ša-áp-tám kà-ni-kà-ma ku-nu-ki-ku-nu iš-tí lu-qú-tí-a-ma pí-iq-da-ma li-ir-dí-ú-nim a ma-lá a-na-kam ša-lim-ar-dí nu-na-ḫi-du-ni le-pu-uš-šu-nu-tí